**PASKAIDROJUMA RAKSTS**

Ventspils valstspilsētas pašvaldības domes 2024.gada \_\_. \_\_\_\_\_\_\_\_ saistošajiem noteikumiem

Nr. \_\_ “ Par Ventspils bērnu parku “Bērnu pilsētiņa” un “Fantāzija” izmantošanu”

| **Paskaidrojuma raksta sadaļa** | **Norādāmā informācija** |
| --- | --- |
| 1.  Mērķis un nepieciešamības pamatojums | Saskaņā ar Pašvaldību likuma 45. panta pirmās daļas 2. punktu dome ir tiesīga izdot saistošos noteikumus un paredzēt administratīvo atbildību par to pārkāpšanu, nosakot administratīvos pārkāpumus un par tiem piemērojamos administratīvos sodus, ja likumos nav noteikts citādi, par publiskā lietošanā nodotu pašvaldības teritoriju, piemēram, parku, skvēru, bērnu rotaļu laukumu, izmantošanu.  Tādējādi pašvaldība, rūpējoties par savām publiskajām teritorijām, ir tiesīga noteikt to izmantošanas noteikumus, izņemot vispārīgus uzvedības noteikumus.  Šie saistošie noteikumi (turpmāk – Noteikumi) nosaka Ventspils bērnu parku “Bērnu pilsētiņa” un “Fantāzija” (turpmāk – Bērnu parki) izmantošanas kārtību, kā arī administratīvo atbildību par Noteikumu neievērošanu.  Noteikumu mērķis ir nodrošināt, lai Bērnu parkos tiktu ievērota kārtība, kas nosaka ierobežojumus un rīcību, kas ir aizliegta Bērnu parkos to apmeklējuma laikā un pēc to slēgšanas. Noteikumos tiek paredzēta administratīvā atbildība par pārkāpumiem, par kuriem nav paredzēta administratīvā atbildība citos attiecīgo nozari regulējošos normatīvajos aktos, lai Ventspils valstspilsētas pašvaldība (turpmāk – Pašvaldība) atbilstoši ārējos normatīvajos aktos noteiktajam pilnvarojumam varētu nodrošināt Bērnu parku apmeklētāju drošību.  Līdz šim bija spēkā Ventspils pilsētas domes 2003. gada 21. jūnija saistošie noteikumi Nr.3 “Par kārtības noteikumiem Bērnu pilsētiņā” un Ventspils pilsētas domes 2003. gada 25. augusta saistošie noteikumi Nr.4 “Par kārtības noteikumiem Pārventas jaunizveidotajā bērnu parkā”.  Ar Noteikumiem iepriekš minētie saistošie noteikumi tiek apvienoti vienā normatīvajā aktā, vienlaikus veicot to aktualizēšanu, ievērojot šobrīd spēkā esošos normatīvos aktus. |
| 2. Fiskālā ietekme uz pašvaldības budžetu | Fiskālā ietekme uz pašvaldības budžetu ir neitrāla. |
| 3. Sociālā ietekme, ietekme uz  vidi, iedzīvotāju veselību,  uzņēmējdarbības vidi  pašvaldības teritorijā, kā arī  plānotā regulējuma ietekme uz  konkurenci | Sociālā ietekme – nav ietekmes.  Ietekme uz vidi – tiks veicināta drošāka vide Pašvaldības administratīvajā teritorijā.  Ietekme uz iedzīvotāju veselību – Noteikumu ievērošana veicinās Bērnu pilsētiņu apmeklētāju drošību.  Ietekme uz uzņēmējdarbības vidi un konkurenci pašvaldības teritorijā – nav ietekmes. |
| 4. Ietekme uz  administratīvajām procedūrām  un to izmaksām | Noteikumi neietekmē citas līdzšinējās administratīvās procedūras.  Jautājumos par Noteikumu piemērošanu privātpersonas var vērsties Pašvaldības iestādē “Ventspils Pašvaldības policija” vai Pašvaldības iestādē “Ventspils Komunālā pārvalde”. |
| 5. Ietekme uz pašvaldības funkcijām un cilvēkresursiem | Noteikumi nodrošinās Pašvaldības funkciju izpildi sabiedriskās kārtības un drošības jomā.  Noteikumi neparedz jaunu darba vietu radīšanu. |
| 6. Informācija par izpildes  nodrošināšanu | Noteikumu piemērošanu administrēs Pašvaldības iestāde “Ventspils Pašvaldības policija” tai piešķirto resursu ietvaros. |
| 7. Prasību un izmaksu  samērīgums pret ieguvumiem,  ko sniedz mērķa sasniegšana | Noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai. Administratīvā soda paredzēšana par Noteikumu pārkāpumiem atturēs personas no Noteikumu pārkāpšanas, tādējādi tiks novērsti drošības apdraudējumi Bērnu pilsētiņu apmeklētājiem. |
| 8. Izstrādes gaitā veiktās konsultācijas ar privātpersonām un institūcijām | Atbilstoši Pašvaldību likuma 46. panta trešajai daļai, lai informētu  sabiedrību par noteikumu projektu un dotu iespēju izteikt viedokli,  Noteikumu projekts no \_\_\_\_ līdz \_\_\_\_\_ publicēts Pašvaldības tīmekļa vietnē www.ventspils.lv sadaļas “Iedzīvotāju līdzdalība” apakšsadaļā “Viedokļa izteikšana par saistošo noteikumu projektiem”. Noteikumu projekts izskatīts Pašvaldības Likumības komisijā (22.01.2024) un Pilsētas attīstības jautājumu komitejā (\_\_\_\_\_). |

Domes priekšsēdētājs J.Vītoliņš